НАРОДНО ЧИТАЛИЩЕ „СВЕТЛИНА 1919”,

с. АЛДОМИРОВЦИ

ОТЧЕТ ЗА ДЕЙНОСТТА НА НАРОДНО ЧИТАЛИЩЕ „СВЕТЛИНА1919”

 2022 година

СЪДЪРЖАНИЕ:

*I. За организацията*

*II. Основни цели*

*III. Приоритетни задачи*

*IV. Дейност*

 *I. За организацията*

 Народно читалище „Светлина 1919”, с. Алдомировци е създадено през далечната 1919 година. През цялото това време стремежът ни е бил да се запази и изгради в подрастващите ясно национално самосъзнание и принадлежност, като същевременно изпълняваме ролята на духовен център за разпространение на знания и информация, съхраняване на ценностите, народните традиции, изкуството и културата. Читалището ни е живата връзка с населението и подрастващите, имащо за цел популяризиране на нематериалното културно наследство. То се утвърди като активен участник в съхранението и популяризирането на българщината. В съвременните условия читалището продължава да осъществява активен диалог, да участва в процеса на издирване на характерните за нашето населено място обичаи, песни, танци, занаяти и да насърчава предаването им към следващите поколения.

 Организационната структура на читалището през годината бе, както следва:

 • **Върховен орган** – Общо събрание от всички читалищни членове

 **• Настоятелство на читалището в състав**:

Председател – Ралица Попова

Членове: Валя Арсова, Даниела Борисова, Бойка Павлова, Таня Димитрова,Теодора Кръстанова, ИвайлоКирилов

 **• Проверителна комисия за контрол върху дейността в състав:**

Председател- Росица Георгиева

Членове – Гюргена Тодорова и Веселка Игнатова

 *II. Основни цели*

1. Развитие на библиотечната дейност.

2. Участие в проект „Българските библиотеки – съвременни центрове за четене и информираност“ за 2022 г.

3. Съхраняване на народните обичаи и традиции;

4. Развитие и подпомагане на любителското художествено творчество;

5. Превръщане на читалището в информационен център;

6. Обогатяване на културния живот;

7. Партниране с местното самоуправление за развитието на културните процеси.

*III. ПРИОРИТЕТНИ ЗАДАЧИ:*

 1. Уреждане и поддържане на общодостъпна библиотека;

 2. Работа със самодейните състави и клубовете за концерти, фестивали и други дейности;

 3. Предоставяне на компютърни и интернет услуги по Програма „Глобални библиотеки”;

 4. Кандидатстване, разработване и реализиране на проекти;

*IV. ДЕЙНОСТИ*

 *1. Библиотечна и информационна дейност*

 Библиотеката разполага с богат библиотечен фонд, който наброява общо 20974 библиотечни единици за 2022 год. и 172 читатели.

 За популяризиране на дейността и фонда си читалищната библиотека организира:

 • Инициативи, свързани с книгата, културни мероприятия, изложби;

 • Запознаване на учениците с изискванията, условията и начина за ползване на необходимата литература в библиотеката;

• Работа и с най-малките деца с цел зараждане на интерес към книгата.

Библиотеката обновява фонда си чрез кандидатстване по проекти и дарения.

 През 2022 г. библиотеката към читалището спечели проект по Програма „ Българските библиотеки- съвременни центрове за четене и информираност” към Министерство на културата на стойност 1370,10лв .

 Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

*БИБЛИОТЕЧНО-ИНФОРМАЦИОНЕН ЦЕНТЪР* – продължава работата по проект „Глоб@лни библиотеки – България”. Центърът предлага информация намерена извън книгите (Интернет, библиографски, пълнотекстови и информационни бази данни). В него се изработват покани и програми за културни събития, подготвят се мултимедийни презентации, изготвят се справки, отчети, изпраща се информация до различни обществени организации.

• МЕРОПРИЯТИЯ НА БИБЛИОТЕКАТА

19 февруари - Презентация за живота и делото на Апостола на свободата.

Тематична изложба посветена на 3 март- Националния празник на България

2 април- Отворени врати по повод Седмицата на детската книга и литература за деца

20 април- Световен ден на книгата – четене на приказки и рисунки на литературни герои с деца от първи клас

21 април- Украсяване и боядисване на яйца с деца от шести клас

23 май- Тематична изложба по случай 24-ти май- Деня на славянската писменост и българската култура

Тематична изложба за Деня на Съединението

Изложба за Деня на независимостта

1 ноември – Ден на народните будители – Изложба

Изложба посветена на Сръбско- българската война и Сливнишката епопея

*2. Художествено-творчески процес в читалището*

 В читалището развиват своя талант и умения деца и възрастни в различни художествени форми. Всички самодейни състави са основни участници в провеждането на културни прояви и събития от празничния календар на читалището. Освен това читалището дейно участва и подкрепя всички значими събития отнасящи се към културния живот на селото. Художествен ръководител на съставите е Веселин Иванов Маргаритов.

 **Самодейните ни състави по народни танци Алдомировци** към Читалището участват дейно във всички концерти на местно и общинско ниво, а също така представя Общината в национални фолклорни фестивали.

 - участие в традиционния празник на селото

 - участие на съставите към читалището в юбилеен концерт на ТФ „Ритми” гр. Костинброд

 - участие в концертната програма по повод празника на с. Бърложница

 - участие на съставите към читалището в МФФ „Пауталия” 2022 гр. Кюстендил - участие в Празник на народния обичай и автентичната носия, с. Рибарица

 - участие на съставите към читалището в VII НФФ „Сандански пее заиграва – Пирина разлюлява” 2022

 - участие на съставите към читалището в Коледните празници- гр. Сливница 2022

 Председател:

 /Р. Попова /